சோடியம் அசிட்டைலசிட்டோனேட்டு

சோடியம் அசிட்டைலசிட்டோனேட்டு (Sodium acetylacetonate) என்பது Na[CH(C(O)CH3)2]  என்ற மூலக்கூற்று வாய்ப்பாட்டல் விவரிக்கப்படும் ஓர் ஒருங்கிணைப்பு அணைவுச் சேர்மமாகும். கரிமச் சேர்மமான இது வெள்ளை நிறத்தில், நீரில் கரையக்கூடிய திடப்பொருளாகக் காணப்படுகிறது. அசிட்டைலசிட்டோனின்  இணை காரமாகவும் கருதப்படுகிறது. 

தயாரிப்பு
அசிட்டைலசிட்டோன் புரோட்டான் நீக்கம் அடைவதன் மூலம் சோடியம் அசிட்டைலசிட்டோனேட்டு தயாரிக்கப்படுகிறது.

NaOH  +  CH2(C(O)CH3)2  →  NaCH(C(O)CH3)2  +  H2O
டெட்ரா ஐதரோபியூரான் போன்ற புரோட்டான் தராத கரைப்பானில் சோடியம் ஐதரைடுடன் சேர்த்து புரோட்டான் நீக்கம் செய்வதன் மூலம் நீரற்ற சேர்மம் தயாரிக்கப்படுகிறது:

NaH  +  CH2(C(O)CH3)2  →  NaCH(C(O)CH3)2  +  H2

வினைகள்
சோடியம் அசிட்டைலசிட்டோனேட்டு உப்பை  ஆக்சிசனேற்றம் செய்தால் டெட்ரா அசிட்டைல்யீத்தேன் கிடைக்கிறது.  

உலோக உப்புகளுடன்  வினைபுரிந்து உலோக அசிட்டைலசிட்டோனேட்டு அணைவுச் சேர்மங்களைத் தருகிறது.

சோடியம் அசிட்டைலசிட்டோனேட்டு சேர்மத்தின் ஆல்க்கைலேற்ற வினையில்  O-ஆல்க்கைலேற்றம்  மற்றும் C-ஆல்க்கைலேற்றம் இரண்டையும் விளைவிக்கும். முந்தையது ஈனால் ஈதரையும், பிந்தையது அசிட்டைலசிட்டோனின் 3-பதிலீடு செய்யப்பட்ட வழித்தோன்றலையும் தருகிறது.

கட்டமைப்பு
ஒற்றைநீரேற்றின் கட்டமைப்பு எக்சு-கதிர் படிகவியல் ஆய்வு மூலம் நிறுவப்பட்டுள்ளது. சோடியம் நேர்மின் அயனி ஈனோலேட்டு ஆக்சிசன் மையங்களுடன் பிணைக்கப்பட்டுள்ளது.

மேற்கோள்கள்

பகுப்பு:அசிட்டைலசிட்டோனேட்டு அணைவுகள்
பகுப்பு:டைகீட்டோன்கள்
பகுப்பு:ஈந்தணைவிகள்